C 166/8
LT
Europos Sąjungos oficialusis leidinys
2022 4 20
Pranešimas importuotojams Iš Bangladešo į Bendriją importuojami tekstilės gaminiai (2022/C 166/06) 2008 m. vasario 15 d.
Oficialiajame leidinyje C 41, p. 8, paskelbtu pranešimu importuotojams Komisija Europos Sąjungos ekonominių operacijų vykdytojams, deklaruojantiems kilmę ir (arba) pateikiantiems kilmės įrodymo dokumentus, kad būtų taikomas lengvatinis režimas iš Bangladešo importuojamiems SS 61 ir 62 skirsniuose nurodytiems tekstilės gaminiams, patarė imtis visų būtinų atsargumo priemonių, nes kilo pagrįstų abejonių dėl tų gaminių, kuriems buvo prašoma taikyti lengvatinių muitų tarifų režimą pagal ES bendrąją lengvatų sistemą (BLS), kilmės.
Taigi šiuos gaminius išleidžiant į laisvą apyvartą gali atsirasti skola muitinei ir gali būti sukčiaujama pakenkiant Sąjungos finansiniams interesams.
Remiantis turima informacija, pirmiau minėtų pagrįstų abejonių nebepatvirtina jokie įrodymai, kurie rodytų, kad pagrindinė rizika išlieka.
Be to, nuo 2021 m. sausio 1 d. visi pagal BLS eksportuojantys BLS lengvatomis besinaudojančių šalių eksportuotojai taiko registruotųjų eksportuotojų (REX) sistemą (1), taigi kaip vienintelį dokumentinį lengvatinės kilmės įrodymą surašo pareiškimus apie prekių kilmę.
BLS lengvatomis besinaudojančių šalių vyriausybės institucijos nebegali išduoti A formos prekių kilmės sertifikatų.
Todėl 2008 m. vasario 15 d.
Oficialiajame leidinyje C 41 paskelbtas pranešimas importuotojams nebeatitinka savo paskirties, susijusios su jo taikymu atitinkamų gaminių siuntoms, deklaruotoms išleidimui į laisvą apyvartą įforminti šio pranešimo paskelbimo dieną arba vėliau, ir yra atšaukiamas.
(1) 2015 m. lapkričio 24 d.
Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558–893), 80 ir 81 straipsniai.